Un Pàl·lid Punt Blau

**Un Pàl·lid Punt Blau** és el primer episodi de la Segona Temporada de Merlí: Sapere Aude i el novè de la sèrie.

El grup d'amics comença el segon semestre a la facultat. El Biel vol organitzar una lliga de debat, el Rai està distant i la Oti està farta de la seva vida. El Pol comença una nova relació i rep una mala notícia que el deixarà enfonsat.

## Sinopsi

     Els alumnes estan veient l’exposició sobre el paranimf de la Universitat, quan l’Oti proposa als companys colar-s’hi, però ràpidament frenen els seus instints. Al bar, decideixen estudiar junts per l’examen d’Ètica al pis de la Minerva, aprofitant que ja torna d’Argentina, però el Rai els hi explica que la Minerva no tornarà, ja que ha decidit quedar-se amb la seva àvia fins que es mori. El Biel els hi explica que volia demanar-li ajuda a la Minerva amb la lliga de debat, i davant de la sorpresa del Pol, el Biel li explica que el Vidal li ha demanat que organitzi la Lliga de Debat. El Pol creu que serà molta responsabilitat pel Biel, i decideix demanar-li ajuda a la Bolaño, per organitzar-ho ells dos. La Bolaño no en vol saber res de la Lliga i el Pol li diu que parlarà amb el Vidal, que és qui ho organitza. Comença la classe de la Bolaño, que els hi parlarà de Carl Sagan quan l’Axel entra per la porta i el presenta. Està restaurant el paranimf i estarà d’oient en les seves classes, i el Pol s’interessa per ell des del primer moment.

 La Bolaño els hi ha ensenyat una fotografia del Cosmos, on hi senyala el que Carl Sagan diu que és un pàl·lid punt blau, referint-se a la terra, i els hi pregunta quin és el sentit de fer el bé, sent només una petita taca enmig de la penombra còsmica. Els alumnes debaten sobre el tema, i la Bolaño li dona la paraula a l’Axel, que acaba debatent amb el Pol. La Bolaño va al claustre, on el Vidal li explica que ha canviat la cafetera, ja què està treballant per millorar la Facultat i que el rector ho aprecia. La Bolaño es queda amb ganes de dir-li res quan la Sílvia li demana que no s’hi baralli i la Bolaño insinua un altre cop que estan embolicats. La Sílvia ho desmenteix i li pregunta com està, però la Maria llegeix el subtext i li diu que no ha tornat a beure, però que en té ganes. La Sílvia li diu que si torna a tenir ganes que la truqui i quedaran les dos. Els alumnes han acabat al paranimf i l’Axel els hi explica el què estan fent. L’Oti li demana de pujar, i tot i que l’Arnau ho desaconsella, l’Axel els deixa pujar, desprès que l’Oti s’intenti desfer sense èxit del seu nòvio. L’Axel li pregunta a l’Oti pel Pol i li explica que està parlant amb una professora. La Bolaño ha canviat d’opinió i li explica el seu pla al Pol per organitzar junts la lliga. Li diu que parli directament amb el rector, però que ho faci quan aquest estigui sol, i li explica que cada dia va al lavabo a la mateixa hora en un passadís desert, i que serà la seva millor oportunitat. El Pol no ho veu clar i prefereix fer una carta formal, però la María li diu que això serà més efectiu, i que perquè l’escolti, li haurà de dir la paraula “prestigi”. El Pol espera al rector a la sortida del lavabo i li explica la seva proposta, però el rector li diu que parli amb el Vidal, que és qui ho porta. No és fins que el Pol li diu que es una qüestió de prestigi que el rector accedeix. Desprès de la seva conversa, el Pol va al paranimf a veure el que s’ha perdut i l’Axel li fa una visita a ell sol també. El Pol el convida a prendre unes cerveses amb els companys el dissabte, però l’Axel li diu que no pot, ja que ha adoptat un gos i el va a recollir. L’Axel convida al Pol a acompanyar-lo i aquest accedeix. Els dos recullen el gos de l’Axel de la protectora, i l’Axel li diu al Pol de fer un passeig amb el gos, al que el Pol també accepta. La Bolaño mentrestant està veient un pis per la seva filla i el seu gendre. A la Laura li agrada, però a la María li sembla que el pis està bastant deteriorat i li diu que no el llogaran. L’Oti s’està dutxant quan l’Arnau s’apunta a dutxar-se amb ella, tot i que ella vol estar sola. Li sona el telèfon i l’agafa. És el Pol, que li està explicant el que està fent amb l’Axel.

    L’Alfonso rep una visita a casa, li han entregat una carta d’Hisenda, però quan la Glòria li pregunta, l’Alfonso li oculta. Els nois estan estudiant, quan l’Amy pregunta pel Pol. L’Oti els hi diu que volia estudiar sol, i l’Etienne els hi diu que el distreu. L’Amy els hi diu que podria venir a viure amb ells el Pol, així paga la part de la Minerva, però el Biel s’ofereix per venir a viure a l’habitació de la Minerva, així s’independitza. Desprès de tot el dia passejant al gos, el Pol i l’Axel han acabat sopant junts. L’Axel li diu que està semblant una mica sobrat, i quan el Pol es disculpa, l’Axel li diu que no es preocupi, que si no li agradés no l’hauria convidat. L’Axel rep una trucada del seu pare a mig sopar, i li explica al Pol que el seu pare no confia massa en ell com a fuster, però que desprès d’acabar el paranimf li demostrarà que fa bé la feina. La María arriba a casa amb pizzes per sopar amb la Laura i el Víctor. Però la Laura ha trobat una ampolla de whiskey amagada, i pensant que la seva mare ha recaigut i que l’està mentint, marxen els dos enfadats. La María, al tornar a tenir ganes de beure, acaba a casa de la Sílvia, però és el Vidal qui li obre la porta. Al descobrir que la seva amiga l’ha enganyat, la María marxa i mentre les dos baixen les escales, la Sílvia intenta parlar amb ella, però la María acaba marxant enfadada. L’Oti finalment, ha fet un pas endavant i ha decidit tallar amb l’Arnau. Ell no entén el perquè, ja que pensava que tot estava bé, però l’Oti no cedeix i el convida a marxar del seu pis. El Pol acompanya a l’Axel a casa, i quan els dos ja s’han acomiadat sense que hagi passat res, el Pol li explica que esperava que la nit acabés de forma diferent, i li pregunta que pensa d’ell. L’Axel li confirma que ell li agrada, però que no vol que la seva història acabi en sexe i ja com d’altres que ha tingut, i el Pol accepta seguir a poc a poc.

 L’Alfonso es presenta a Hisenda, demanant explicacions sobre la seva carta, i una oficinista li explica que va posar com a impost desgravable el seu lloguer quan no podia, i que per tant haurà de pagar la quantitat i una multa, uns 7.000€ en total. L’Alfonso s’intenta excusar, però l’oficinista li diu que això funciona així. Els nois estan repassant, quan el Pol li explica a l’Oti la seva tarda i l’Oti li explica que ha deixat a l’Arnau. Desprès d’explicar-ho als demès, l’Oti veu al pare del Pol, que vol parlar amb ell, i el Pol deixa als amics. El Pol li explica el què ha passat i li demana al seu fill que l’ajudi a trobar feina i que no vol que la Glòria ho sàpiga. L’Oti està tornant cap a casa, quan es troba als seus pares que ja saben que la Oti ha tallat amb l’Arnau. El seu pare està enfadat i li diu que li deixarà de pagar el pis, ja que li interessa que estigui amb l’Arnau per seguir fent negocis amb els seus pares. El Pol acaba al supermercat on treballava i s’hi troba encara a l’Efra, i li pregunta si tenen lloc per algú, ja que el seu pare busca feina. L’Efra li diu que impossible perquè ara són menys gent que abans. L’Efra li diu al Pol que el va trucar fa mesos, però que no li va agafar. El Pol li diu que no en sabia res, i li diu de prendre alguna cosa quan plegui, que l’espera. El Pol i l’Efra es posen al dia al bar, i el Pol li explica que està fent la carrera. L’Efra li explica que es seropositiu, que fa mig any que ho sap. L’Efra li explica al Pol que quan van estar junts no ho sabia, però que estaria bé que es fes el test. Al Pol li ve gran, i marxa sense saber què fer.

      El Pol es passeja amb la moto, sense saber què fer i molt confós fins que veu una farmàcia. Aparca la moto i decideix entrar-hi. Al entrar li demana a la farmacèutica si fan proves del VIH i ella li explica que si, i el fa seure per fer-li al moment. La farmacèutica li fa el test mentre el Pol segueix tremolant, i un cop està fet li diu que tardarà uns moments en saber-ne els resultats. Al mirar el resultat, la farmacèutica es posa nerviosa i li explica plorant que ha sortit positiu. Li diu al Pol que s’esperi que ha de trucar per protocol, però el Pol marxa sense creure el què acaba de passar.

## Elenc

* María Pujalte com María Bolaño
* Pablo Capuz com Rai Casamiquela
* Clàudia Vega com Oti
* Pere Vallribera com Biel Roca
* Boris Ruiz com Alfonso Rubio
* Jordi Coll com Axel Torner

* Pol Rubio
* María Bolaño
* Rai Casamiquela
* Oti
* Biel Roca
* Alfonso Rubio
* Axel Torner
* Laura
* Sílvia Montoliu
* Xavier Vidal
* Llorenç
* Efra
* Oriol
* Arnau
* Lluïsa
* Amy O'Connor
* Etienne
* Víctor
1/18 | Amb la Participació Especial de* Assun Planas com Glòria
* Gloria Ramos com Laura
* Eva Martin com Sílvia Montoliu
* Joan Negrié com Xavier Vidal
* David Bagés com Llorenç

Personatges Secundaris* Nao Albet com Efra
* Francesc Albiol com Oriol
* Martí Atance com Arnau
* Marisol Casas
* Lluïsa Castell com Lluïsa
* Clara de Ramon
* Lesley Grant com Amy O'Connor
* Diego Aldo Ibaños
* Lluís Pérez
* Arnaud Prechac com Etienne
* Tonet Ramírez com Víctor
* Miguel Ángel Romero

## Continuïtat

* El Pol es diagnosticat amb VIH.
* El Biel es trasllada a viure al pis de l'Amy.
* L'Oti trenca amb l'Arnau.
* L'Axel comença la restauració del paranimf.
* La Bolaño descobreix que la Sílvia està embolicada amb el Xavier.
* La Minerva decideix no tornar a Barcelona.

## Frases

**Pol**: (Al Rai) Que li importa una merda el seu gos i que la Minerva no torna

**Pol**: ¿Qué es eso de la liga de debate?
**Bolaño**: Una reunión aburrida de cuatro viudas griegas

**Sílvia**: Si tienes tentaciones de recaer, me llamas y quedamos
**Bolaño**: ¿Recaer en qué? Porqué chica, a lo mejor estoy recayendo en el existencialismo.

**Bolaño**: (Al Víctor) Mira yo me cago en tu madre!

**Bolaño**: Adiós Sílvia, dejo que sigais con las evaluaciones.

**Efra**: Sóc seropositiu
## Música

* **PRELUDE, WACHET AUF, RUFT UNS DIE**, Johann Sebastian Bach

Sona en el inici i en el final, en la seqüència dels planetes.

## Curiositats

* El nom del capítol: ***Un Pàl·lid Punt Blau***, ve de l'expresió de l'astrofísic **Carl Sagan** referint-se a la terra.
* La Clàudia Vega (Oti), el Pere Vallribera (Biel Roca) i el Jordi Coll (Axel) apareixen en els crèdits per primera vegada com a personatges principals.